21. Januar
Dr 21. Jänner isch dr 21. Dag vum Gregorianische Kalender, dodermit blybe no 344 (in Schaltjohr 345) Däg bis zum Änd vum Johr.

Was isch bassiert? 

 1482: D Portugiese, wu unter em Diogo de Azambuja an dr afrikanische Kischte glandet sin, fange bi Elmina im hitige Ghana mit em Böu vu dr Feschtig São Jorge da Mina aa. Syt 1979 isch si UNESCO-Wältkulturerb.
 1525: Im Konflikt um dr Zürcher Reformationsprozäss zwisch em Ulrich Zwingli un em Konrad Grebel un em Felix Manz stellt sich dr Zürcher Stadtrot hinter dr Zwingli. Är verfiegt, dass Chinder speteschtens am achte Dag no dr Geburt mien daift wäre un verbietet em Grebel un em Manz d Glaibigedaifi un dr Unterricht in ihre Bibelschuele. Am nämlige Oobe grinde di beede di erscht Daifergmai.
 1643: Dr niderländisch Seefahrer Abel Tasman entdeckt Tonga im Pazifische Ozean.
 1793: Franzesischi Revolution: Dr Burger Louis Capet, dr abgsetzt franzesisch Chenig Ludwig XVI., wird uf em Place de la Revolution z Paris guillotiniert.

Uf d Wält chuu 
 1893: Wilhelm Zentner, dytsche Germanischt und Musigwüsseschaftler
 1901: Eduard Spörri, Schwyzer Bildhauer
 1937: Werner Ohm, dytsche Dialäktdichter
 1946: Felix Giger, Schwyzer Romanischt und Lexikograf
 1954: Thomas de Maizière, dytsche Bolitiker
 1963: Dorothea Wehinger, dytschi Bolitikeri
 1965: Beat Flach, Schwyzer Politiker
 1970: Claudia Martin, dytschi Bolitikeri
 1981: Ivan Ergić, serbisch-auschtralische Fueßballspiler
 1999: Alisha Lehmann, Schwyzer Fueßballspileri
 2004: Ingrid Alexandra, Brinzässi vu Norwege

Gstorbe 
 861: Meinrad vu Einsidle, Mench un Eremit
 1793: Ludwig XVI., Chenig vu Frankrych
 1862: Felix Sarasin, Basler Bolitiker
 1877: Titus Tobler, Schwyzer Arzt, Paläschtinaforscher un Verfasser vum «Appenzeller Sprachschatz»
 1881: Wilhelm Matthias Naeff, Schwyzer Bolitiker un Bundesrot
 1907: Graziadio Isaia Ascoli, iteliänische Romanischt
 1924: Wladimir Iljitsch Lenin, russische Bolitiker un Revolutionär
 1926: Camillo Golgi, italienische Mediziner
 1967: Martha Ringier, Schwyzer Dialäktdichteri
 1971: Adolf Guggenbühl, Schwyzer Schriftsteller und Publizischt

Weblink 

0101